இதனால் இக்கோரிக்கையை நிறைவேற்ற வலியுறுத்தி தில்லியிலுள்ள ஜந்தர் மந்தரில் முதலில் அடையாள உண்ணாவிரதத்தை தொடங்கினர். ஆனால் கடந்த சுதந்திர நாளுக்கு முன்னதாக 14ம் தேதியன்று உண்ணாவிரதம் இருந்த அவர்கள் மீது போலீசார் தடியடி நடத்தினர். சுதந்திர நாளன்று மோடி ஆற்றிய உரையிலும் இக்கோரிக்கையை நிறை வேற்றுவது தொடர்பாக எந்தத் தேதியையும் அறிவிக்காமல் வெற்று வாக்குறுதியை அளித்ததால் ஏமாற்றம் அடைந்த முன்னாள் ராணுவத்தினர் காலவரையற்ற உண்ணாவிரதத்தை தொடங்கினர். இந்த உண்ணாவிரதப் போராட்டத்தில் ஈடுபட்டவர்களையும் போலீசாரின் தடியடியால் காயமடைந்த அவர்களின் குடும்பத்தினரையும் 17ம் தேதியன்று பிருந்தா காரத் நேரில் சந்தித்து ஆதரவு அளித்து பேசினார். இதனைத் தொடர்ந்து முன்னாள் ராணுவத்தினரின் கோரிக்கையை நிறைவேற்ற திட்டவட்டமாக ஒரு தேதியை அறிவிக்க வேண்டுமென்று நரேந்திர மோடிக்கு கடிதம் ஒன்றை எழுதியுள்ளார்.